
DR 31.7.2018                                                                    133                   

 
Buat julung kalinya saya ingin merakamkan ucapan setinggi-tinggi tahniah kepada 

seramai 55 Ahli Yang Berhormat yang telah pun mengambil bahagian dalam perbahasan 
Titah Diraja 2018 yang menyentuh Kementerian Pendidikan Malaysia. Terdapat sebanyak 
119 isu pertanyaan ataupun cadangan telah dikemukakan oleh Ahli-ahli Yang Berhormat. 
Untuk makluman Ahli-ahli Yang Berhormat, fokus penggulungan saya ini lebih menjurus 
kepada penjelasan kepada isu-isu dasar yang telah pun dibangkitkan. Namun demikian, isu-
isu yang spesifik juga akan cuba diulas sebaik mungkin. 

Tuan Yang di-Pertua, keputusan pilihan raya yang ke-14 telah membawa kita ke 
arah Malaysia yang baharu. Ini adalah peluang terbaik yang dimiliki oleh rakyat Malaysia 
untuk kita bina semula negara ini agar menjadi sebuah negara yang menjamin kebebasan 
dan keadilan untuk semua rakyat segenap latar belakang selaras seperti yang telah 
dimasyhurkan oleh Tunku Abdul Rahman dalam pemasyhuran kemerdekaan.  

Sehubungan dengan itu, proses pendidikan yang terancang dan holistik melalui 
sistem pendidikan kebangsaan sangat mendukung aspirasi untuk memperkukuh perpaduan, 
membina identiti nasional serta membangunkan modal insan bagi memenuhi tuntutan dan 
keperluan negara kita pada alaf yang semakin mencabar ini. 

Kementerian Pendidikan pada era ini, seperti mana yang termaktub dalam 
manifesto Pakatan Harapan, mempunyai hala tuju yang jelas untuk memastikan sekolah 
kebangsaan akan menjadi sekolah pilihan utama rakyat. Matlamat ini hanya akan dapat 
dicapai dengan memberi tumpuan kepada peningkatan mutu dan kualiti pengajaran dan 
pembelajaran.  

Kementerian Pendidikan akan konsisten untuk menerapkan tiga nilai utama dalam 
budaya pengajaran dan pembelajaran iaitu kegembiraan atau, dengan izin, happiness; kasih 
sayang atau, dengan izin, love; dan saling hormat-menghormati atau, dengan izin, mutual 
respect. Murid-murid harus merasa gembira untuk hadir ke sekolah dan guru-guru mesti turut 
berasa bangga kerana berpeluang mendidik anak bangsa.  

Kementerian Pendidikan kini juga mempunyai hala tuju yang jelas untuk 
meningkatkan kualiti institusi pengajian tinggi dengan menjamin kebebasan intelektualisme 
para cendekiawan serta memberikan autonomi kepada pihak universiti. Para pentadbir 
universiti bukan hanya akan dilantik berdasarkan merit bahkan proses lantikan itu akan turut 
mengambil kira pandangan warga universiti berkenaan. 

 Tuan Yang di-Pertua, antara langkah awal yang diambil oleh pentadbiran kali ini 
ialah dengan menggabungkan dua buah kementerian yang dahulunya dikenali sebagai 
Kementerian Pelajaran Malaysia (KPM) dan Kementerian Pendidikan Tinggi (KPT). 
Penggabungan ini merupakan satu inisiatif strategik di bawah kepimpinan Pakatan Harapan 
agar sistem pendidikan negara terus melangkah ke hadapan mengikut trend global sekali gus 
bersedia menangani sebarang cabaran dan perubahan semasa. Kini, kita boleh melihat 
pendidikan sebagai satu spektrum yang berterusan dan bersinambungan dari prasekolah 
hingga ke pendidikan tinggi. 

 Sebagai Menteri Pendidikan Malaysia, saya ingin memberikan jaminan bahawa 
saya akan memastikan segala keputusan menyentuh dasar dan polisi berdasarkan 
pertimbangan profesional dengan mengambil kira pelbagai aspek demi kepentingan 
pendidikan rakyat seluruhnya.  

Mana-mana dasar terdahulu yang diyakini sudah mantap dan baik akan diteruskan 
dengan sebaik mungkin dan mungkin sedikit penambahbaikan jika dirasakan perlu. Dalam 
proses penambahbaikan ini, kita akan pastikan bahawa perkiraan utama kita ialah 
kepentingan pelajar dan generasi masa depan negara, bukan perkiraan politik sempit yang 
sering membelenggu pentadbiran terdahulu.  

Pendekatan yang diambil oleh KPM juga adalah inklusif dengan tidak mengetepikan 
mana-mana pihak sama ada di luar bandar, dari Borneo, orang asal dan golongan kurang 
upaya. KPM akan pastikan pendidikan yang berkualiti akan dapat dinikmati oleh segenap 
warga Malaysia di tanah air tercinta ini.  

 

 

 



Buat julung kalinya saya ingin merakamkan ucapan setinggi-tinggi tahniah kepada. seramai 55 Ahli Yang Berhormat yang telah pun mengambil bahagian dalam perbahasan Titah Diraja 2018 yang menyentuh Kementerian Pendidikan Malaysia. Terdapat sebanyak 119 isu pertanyaan ataupun cadangan telah dikemukakan oleh Ahli-ahli Yang Berhormat. Untuk makluman Ahli-ahli Yang Berhormat, fokus penggulungan saya ini lebih menjurus kepada penjelasan kepada isu-isu dasar yang telah pun dibangkitkan. Namun demikian, isu- isu yang spesifik juga akan cuba diulas sebaik mungkin. Tuan Yang di-Pertua, keputusan pilihan raya yang ke-14 telah membawa kita ke arah Malaysia yang baharu. Ini adalah peluang terbaik yang dimiliki oleh rakyat Malaysia untuk kita bina semula negara ini agar menjadi sebuah negara yang menjamin kebebasan dan keadilan untuk semua rakyat segenap latar belakang selaras seperti yang telah dimasyhurkan oleh Tunku Abdul Rahman dalam pemasyhuran kemerdekaan. Sehubungan dengan itu, proses pendidikan yang terancang dan holistik melalui sistem pendidikan kebangsaan sangat mendukung aspirasi untuk memperkukuh perpaduan, membina identiti nasional serta membangunkan modal insan bagi memenuhi tuntutan dan keperluan negara kita pada alaf yang semakin mencabar ini. Kementerian Pendidikan pada era ini, seperti mana yang termaktub dalam manifesto Pakatan Harapan, mempunyai hala tuju yang jelas untuk memastikan sekolah kebangsaan akan menjadi sekolah pilihan utama rakyat. Matlamat ini hanya akan dapat dicapai dengan memberi tumpuan kepada peningkatan mutu dan kualiti pengajaran dan pembelajaran. Kementerian Pendidikan akan konsisten untuk menerapkan tiga nilai utama dalam budaya pengajaran dan pembelajaran iaitu kegembiraan atau, dengan izin, happiness; kasih sayang atau, dengan izin, love; dan saling hormat-menghormati atau, dengan izin, mutual respect. Murid-murid harus merasa gembira untuk hadir ke sekolah dan guru-guru mesti turut berasa bangga kerana berpeluang mendidik anak bangsa. Kementerian Pendidikan kini juga mempunyai hala tuju yang jelas untuk meningkatkan kualiti institusi pengajian tinggi dengan menjamin kebebasan intelektualisme para cendekiawan serta memberikan autonomi kepada pihak universiti. Para pentadbir universiti bukan hanya akan dilantik berdasarkan merit bahkan proses lantikan itu akan turut mengambil kira pandangan warga universiti berkenaan. Tuan Yang di-Pertua, antara langkah awal yang diambil oleh pentadbiran kali ini ialah dengan menggabungkan dua buah kementerian yang dahulunya dikenali sebagai Kementerian Pelajaran Malaysia (KPM) dan Kementerian Pendidikan Tinggi (KPT). Penggabungan ini merupakan satu inisiatif strategik di bawah kepimpinan Pakatan Harapan agar sistem pendidikan negara terus melangkah ke hadapan mengikut trend global sekali gus bersedia menangani sebarang cabaran dan perubahan semasa. Kini, kita boleh melihat pendidikan sebagai satu spektrum yang berterusan dan bersinambungan dari prasekolah hingga ke pendidikan tinggi. Sebagai Menteri Pendidikan Malaysia, saya ingin memberikan jaminan bahawa saya akan memastikan segala keputusan menyentuh dasar dan polisi berdasarkan pertimbangan profesional dengan mengambil kira pelbagai aspek demi kepentingan pendidikan rakyat seluruhnya. Mana-mana dasar terdahulu yang diyakini sudah mantap dan baik akan diteruskan dengan sebaik mungkin dan mungkin sedikit penambahbaikan jika dirasakan perlu. Dalam proses penambahbaikan ini, kita akan pastikan bahawa perkiraan utama kita ialah kepentingan pelajar dan generasi masa depan negara, bukan perkiraan politik sempit yang sering membelenggu pentadbiran terdahulu. Pendekatan yang diambil oleh KPM juga adalah inklusif dengan tidak mengetepikan mana-mana pihak sama ada di luar bandar, dari Borneo, orang asal dan golongan kurang upaya. KPM akan pastikan pendidikan yang berkualiti akan dapat dinikmati oleh segenap warga Malaysia di tanah air tercinta ini.